section_heading: Radnja
paragraph_text: Tijekom putovanja za Englesku Richard odlazi na wc i upotrijebi Veleumov izum koji otkriva u čemu se što nalazi ili od čega je građeno. Richard otkrije da je u misterioznom paketu bomba od trinitrotoluola i baci je kroz prozor nekoliko sekundi prije eksplozije. Međutim, bomba uništi dio aviona, pa Billion Dolar One padne u Atlantski ocean. Richard i Regina prežive i putuju na čamcu, no svi misle da su mrtvi. Zli Laurence van Dough stoga preuzme vodstvo nad korporacijom Rich i uvodi svoj režim. On želi zatvoriti United Tools, gdje rade mnogi ljudi, što naljuti Richieja koji želi pružiti otpor. Skrbnik Cadbury daje Richieju sva prava i on, kao jedini živući nasljednik obitelji Rich, preuzima poslovno carstvo.